dh-unibe/image-text_koenigsfelden-charters-post-1500 huggingface dataset:
Ich, Hans Kiesser, burger ze Bremgarten, bekenn offenlich mit disem brief, das ich mir und Uͤlin
Kiesser, mim bruͦder, uns beden enpfangen hab v juchert ackren, ligend zwͦschen Buggen und der
von Gnadental guͤtren, stost her fùr an den weg, der da gat uf den Stalden. doch also das ich nun zemal trager sol sin vō Hans Kristen, der zit mir gnedig froͧwen vō Kùngsfeld₎ hofmeist₎, als er
das von ir gnaden ze tynd hat nach lut und sag eis lechenbriefs, denn ich vō dem genātt hofmeister versiglet inn hab. dar von hab ich im in namen mir gnedig froͧwen geschworn alles das
ze tuͤn, das ein man von sinem manlechen sinem herren schuldig ze tuͦnd ist, in kraft dis briefs, der
an der from, wis Heinrich Gletly von wnser bit wegen, der zit schulthess ze Bremgarten,
sin eigen insigel hat gehenckt, im und sinen erben an schaden, uns des so obstat zuͦ besagen,
der geben ist an sant Verenentag, der heilgen junpfroͧwen, do man zalt vō der geburt Cristy
dusend fierhundert sibenzig jar.
Konigsf. 751
Staatsarchiv
AARGAU
haͤtt der Natter vō Boszwil
Nͦ✳ 3 ✳
K ✳ T ✳ 128 ✳
Boszwil
1470
20 ✳
Hanns Kieser